**MAGYAR PARALIMPIAI BIZOTTSÁG**

1146 Budapest, Istvánmezei út 1-3.

**DOPPINGELLENES SZABÁLYZAT**

Hatályos: 2015. március 6.

**PREAMBULUM**

**A doppingellenes küzdelem célja**

A sporttisztaságának garantálása a sportpolitika és a doppingellenes tevékenység valamennyi szereplőjének (sportolók, sportszakemberek, egyesületek, szövetségek, köztestület) közös érdeke, kötelessége és felelőssége.

A fair play alapvető eszméjének érvényesítése, a sportolók egészségvédelme a tiltott teljesítménynövelők és módszerek káros hatásaival szemben

Mindezek elérése érekében a Magyar Parlimpiai Bizottság meghatározott feladatokat lát el a hazai doppingellenes tevékenység szervezeti rendszerében.

**A doppingellenes tevékenység alapelve**

Az Magyar Paralimpiai Bizottság( továbbiakban MPB) minden eszközzel támogatja a sport tisztasága és az egyenlő esélyeket biztosító becsületes versenyzést .Határozottan és következetesen kiáll a tiltott teljesítményfokozó ellen és doppingeljárás keretében szankcionálja az elkövetett szabálysértéseket és doppingvétségeket. Ennek érdekében a Nemzetközi Doppingellenes Ügynökség (továbbiakban: WADA) 2015. január 1-től hatályos Nemzetközi Doppingellenes Szabályzata, a Magyar Anti dopping Csoport (továbbiakban: HUNADO) hatályos Doppingellenes Szabályzata, valamint a doppingellenes tevékenység szabályairól szóló 43/2011. (III. 23.) Korm. rendelet (továbbiakban Korm. Rendelet) alapján az érvényben lévő doppingellenes tevékenységéről szóló szabályzatát (továbbiakban: Szabályzat) az alábbiak szerint módosítja.

**A Szabályzat hatálya**

**1. §**

(1) A Szabályzat hatálya kiterjed az MPB ,szervezete alá tartozó valamennyi versenyzőre, a versenyző felkészítésében, illetőleg irányításában résztvevő sportszakemberekre, valamint az MPB versenyrendszerében résztvevő sportszervezetekre.

(2) Jelen Szabályzat rendelkezéseit kell alkalmazni a hazai versenyrendszerben szervezett versenyekre, továbbá az IPC által elrendelt hazai doppingellenőrzésekre.

**A versenyző, a sportszakember, a sportszervezetek és az MPB feladatai**

**2. §**

(1) A Szabályzat 1. §- ában felsorolt személyek és szervezetek kötelesek a tisztességes játék elve alapján, a doppingmentes felkészülés és versenyzés érdekében a Korm. rendelet valamint a WADA, a HUNADO illetőleg az MPB doppingellenes szabályzatait mindenkor betartani.

(2) AZ MPB érvényesíti a doppingtilalmat, amely során a Korm. rendelettel, a nemzetközi doppingellenes szervezetek doppingellenes szabályaival, valamint a HUNADO szakmai ajánlásaival összhangban jár el.

a) az MPB minden év november 15-ig elkészíti a következő évre vonatkozó programját, amely magában foglalja a felvilágosítási és nevelési, valamint doppingellenőrzési tervét is. A programot az MPB elnökségének elfogadó határozatával a Szabályzat 3. §-ában megjelölt személy december 1-ig megküldi a HUNADO részére.

b) az MPB minden év december 31-éig elkészíti a doppingellenes tevékenységéről készített beszámolóját, melyet az MPB elnökségének elfogadó határozatával a Szabályzat 3. §-ában meghatározott személy minden év január 15-éig megküld a HUNADO részére.

c) az MPB a nem nemzeti doppingellenes szervezet által kezdeményezett doppingellenőrzésekről értesíti a nemzeti doppingellenes szervezetet, és a MOB-ot,

d) az MPB az IPC által lefolytatásra kerülő doppingeljárás megindításáról és annak eredményéről értesíti a nemzeti doppingellenes szervezetet, és a MOB-ot.

e) az MPB elnöksége a HUNADO által összeállításra került vizsgálat-eloszlási tervet véleményezi. A véleményét a terv kézhez vételétől számított 30 napon belül eljuttatja a HUNADO számára.

(3) A versenyző köteles a HUNADO Szabályzat 5.6.9-es pontjának megfelelően elvégezni a sportolói regisztrációt, míg az MPB az egyes szakág vezetőkön keresztül a regisztrációkat ellenőrzi.

**Kapcsolattartó**

**3. §**

(1) AZ MPB elnöksége kijelöli a doppingellenes eljárások kapcsolattartó személyét!

(2) A kapcsolattartó személyében történő változások esetén a változás napját követő 5 munkanapon belül az MPB írásban tájékoztatja a HUNADO - t .

(3) A kapcsolattartó köteles ellátni a 43/2011. (III. 23.) Korm. rendelet 4. §- ban foglalt sportszervezetre vonatkozó, egy személyben ellátandó feladatokat.

**Az MPB doppingellenes programja**

**4. §**

(1) AZ MPB doppingellenes programot köteles működtetni, ennek mindenkori szempontrendszerét a körülmények figyelembe vételével – versenyrendszer, költségvetés, válogatottak – szükséges meghatározni. A program az alábbi két fő tevékenységet tartalmazza:

a) doppingellenőrzés: Az MPB szúrópróba szerűen rendelhet ellenőrzést, illetve kijelölhet olyan hazai rendezésű sportrendezvényt, melyen a mintavétel kötelező,

b) felvilágosítás: célja, hogy a versenyző sportteljesítménye fokozása érdekében doppingot ne használjon, vagy ne alkalmazzon. Az MPB minden válogatott sportolójának évente legalább egy alkalommal felvilágosító előadást szervez, valamint honlapján rendszeres tájékoztatást közöl a doppingellenes tevékenységével kapcsolatban.

ba) a felvilágosítás helyszíne lehet az MPB által kijelölt helyszín, illetve a sporttevékenység végzésének helyszíne, illetve a MPB szervezésében illetőleg közreműködésével történő versenyek helyszíne.

bb) a felvilágosítást az MPB erre felkért személye, vagy a meghívott előadó tarthatja.

bc) a felvilágosítást sportvilágeseményre történő kiutazás előtt fél évvel meg kell tartani, melyet a kiutazás előtt 1 hónappal meg kell ismételni.

db) az MPB a honlapján a HUNADO által megküldött hírlevelek közzé teszi, valamint évente legalább 2 alkalommal cikket jelentet meg a doppingellenes küzdelemről.

c) a feladatok, programok ellátásához szükséges költségeket a mindenkori éves költségvetés terhére kell meghatározni.

**A Doppingbizottság delegáltja**

**5. §**

(1) A doppingbizottság a Korm. rendeletben, más jogszabályokban és a vonatkozó nemzetközi követelményekben foglaltak szerint felelős az első fokú doppingeljárások lefolytatásáért.

(2) A doppingbizottság a HUNADO szervezeti keretei között működik. A doppingbizottság működésével, a doppingeljárások előkészítésével kapcsolatos ügyviteli, titkársági feladatok ellátását és az ezzel összefüggő költségeket a HUNADO biztosítja.

(3) A doppingbizottság három tagból áll. Állandó tagja a HUNADO erre a feladatra kijelölt munkatársa, továbbá a MOB által jelölt személy, eseti tagja az MPB delegáltja.

(5) A doppingbizottságban elnökként és tagként nem vehet részt az,

a) aki doppingvétséget követett el,

b) aki a doppingellenőrzés bármely korábbi szakaszában részt vett,

c) akitől az ügy elfogulatlan, pártatlan megítélése egyébként nem várható el.

(6) AZ MPB által delegált főnek – bizottsági elnöknek – rendelkezésre kell állni a HUNADO által meghatározott időpontban, valamint elő kell segítenie a mielőbbi tárgyalást és köteles együttműködni az előkészítés során az érintettekkel.

(7) A Szabályzat 5. § (1)-(6) bekezdéseiben foglaltakra az MPB elnöksége minden év 1. rendes elnökségi ülésén köteles dönteni bizottságba történő delegálásról.

a) a delegálás a következő év első rendes MPB elnökségi üléséig érvényes a folyamatban lévő doppingeljárások figyelembe vételével.

b) új delegáltat kell kijelölni, ha a delegált:

ba) lemond

bb) felmerülnek vele szemben a (5) bekezdésben felsorolt kitételek,

bc) elhalálozik.

**A doppingvétség**

**6. §**

(1) Az 1. §-ban meghatározott személyek tudomásul veszik a Korm. rendelet 12.§-ában meghatározott doppingvétségeket és megtesznek mindent annak érdekében, hogy azokat elkerüljék.

(2)A doppingvétség megelőzése érdekében a sportoló évente akár többször is köteles részt venni az illetékes szakág vezetővel egyeztetve , az MPB által előírt időpontokban orvosi vizsgálaton a kijelölt helyen.

**A büntetések**

**7. §**

(1) A doppingbüntetéseket, azok időtartamát, mértékét egységesen a Korm. rendelet tartalmazza.

(2) A büntetések kiszabásának részletes eljárási rendje esetében a WADA doppingellenes szabályzatát kell irányadónak tekinteni, miszerint:

a) az MPB az eljárás alá volt versenyző versenyengedélyét a meghallgatás előtt amennyiben azt szakszövetsége nem tett volna meg felfüggesztheti.

b) az eljárás alá volt versenyzőnek joga van ártatlansága bizonyításhoz szükséges dokumentumok, körülmények bemutatásra;

c) az MPB-HUNADO doppingeljárást végző testületének (továbbiakban:Testület) joga van szakértőket bevonni az eljárásba;

d) a Testületnek joga a meghallgatás során, megfelelő bizonyítékok ismeretében, az eljárást más személyekre is kiterjeszteni;

e) a Testület a szabályzatnak megfelelően köteles döntést hozni az eljárása során;

f) a doppingvétség megállapítása esetén az adott versenyen elért eredmények törlésre kerülnek.

(3) Doppingvétség esetén az MPB a WADA vonatkozó szabályzata, valamint az IPC szabálya szerint gondoskodik a versenyző versenyengedélyének felfüggesztéséről.

**8. §**

(1) Az eltiltás hatálya alatt álló személy a doppingellenes tevékenységben részt vevő szervezet által szervezett doppingellenes felvilágosító és rehabilitációs programokon kívül - a (2) és a (7) bekezdésben meghatározott kivétellel - semmilyen formában nem vehet részt versenyrendszerben szervezett versenyen vagy az MPB versenynaptárában egyébként szereplő versenyen, és az MPB által szervezett edzésen, edzőtáborban, kivéve nézőként.

(2) Az a személy, akivel szemben 4 évnél hosszabb időtartamú eltiltás került kiszabásra, a 4 év elteltét követően - azon sportágon kívül, amelyben a doppingvétséget elkövette - részt vehet alacsonyabb bajnoki osztályban szervezett versenyeken, feltéve, ha

a) az adott sportág versenyszabályzatában meghatározottak szerint az alacsonyabb bajnoki osztályból nem kvalifikálhatja magát országos vagy nemzetközi versenyre, illetve

b) 18 éven aluli versenyzőkkel nem végez sportszakmai tevékenységet.

(3) Az eltiltás hatálya alatt a versenyző sportszakemberként, a sportszakember pedig versenyzőként nem tevékenykedhet.

(4) Az eltiltás hatálya alatt a versenyző köteles a doppingellenőrzés végrehajtásához szükséges adatokról és azok megváltozásáról az MPB-t és a HUNADO-t tájékoztatni, és versenyen kívüli vizsgálatok céljából részére rendelkezésre állni. Ha az eltiltás hatálya alatt álló versenyző a szervezett sporttevékenységben való részvételtől visszavonul, és versenyzői jogállása megszűnik, de később vissza kíván térni versenyzőként a szervezett sporttevékenységben való részvételhez, akkor Az MPB és a HUNADO egyidejű értesítése mellett vállalja, hogy a visszavonulásának időpontjában az eltiltás büntetésből még hátralévő időtartammal megegyező időszakban versenyen kívüli doppingellenőrzésének aláveti magát.

(5) Az eltiltás hatálya alatt álló versenyző szervezett sporttevékenységbe való visszatérésének feltétele legalább 1 negatív eredményű mintaszolgáltatás teljesítése.

(6) Az (5) bekezdés szerinti mintaszolgáltatással összefüggő minta-analízisek közül 1 költsége számolható el a HUNADO részére biztosított állami támogatás terhére.

(7) Az eltiltás hatálya alatt álló versenyző részt vehet az MPB tagszövetsége által szervezett edzésen, edzőtáborban

a) az eltiltás időtartamának utolsó 2 hónapjában, vagy

b) a kiszabott eltiltás időtartamának utolsó negyedében, ha az nem éri el az *a)* pontban meghatározott időtartamot.

(8) Amennyiben a versenyző, sportszakember megsérti az eltiltás időtartamára vonatkozó részvételi tilalmat, az eredetileg kiszabott eltiltási időtartam utolsó napján az eltiltás időtartama újrakezdődik. Az eltiltás időtartamára vonatkozó részvételi tilalom megsértésével elért bármilyen eredményt meg kell semmisíteni.

(9) Az eltiltás időtartamára vonatkozó részvételi tilalom megsértése miatt indított doppingeljárásban a versenyző vagy a sportszakember által elkövetett cselekmény súlyossága vagy az eset körülményei alapján az eredetileg kiszabott eltiltási időtartam utolsó napján újrakezdődő eltiltás időtartama módosítható.

**Adatkezelés, kötelező nyilatkozatok**

**9. §**

(1) Korm. rendelet 4. § (2) bekezdés c) pontja alapján a válogatott, illetve a nyilvántartott vizsgálati csoportba tartozó versenyző sportolóktól legkésőbb sportolói szerződés aláírásakor bekéri az 1. számú mellékletben található un. „Adatkezelési Hozzájárulási Nyilatkozatot”, valamit a kiskorúak esetén a 2. számú melléklet szerinti „Törvényes Képviselői Hozzájárulási Nyilatkozatot”.

(2) az MPB a 3. számú mellékletben található „Nemzetközi Sport Választott Döntőbíróság” elfogadásával kapcsolatos nyilatkozatokat az 1. §-ban felsorolt valamennyi érintett sportolóktól és a sportszakemberektől legkésőbb a sportolói, illetve sportszakemberi szerződés aláírásakor bekéri.

(3) az (1) és (2) bekezdésben foglalt nyilatkozatokról

a) az MPB nyilvántartást vezet, azokról másolatot készít és a mindenkori adatkezelési szabályoknak megfelelően tárolja azokat.

b) a 3. §-ban megjelölt személy az összegyűjtött nyilatkozatokat legkésőbb a beérkezést követő 5 napon megküldi a HUNADO részére.

**Hatályba léptető és egyéb rendelkezések**

**10. §**

Jelen szabályzatot az MPB elnöksége 2015. március 5. napján megtartott elnökségi ülésén ………….. számú határozatával elfogadta

Jelen szabályzat 2015. március 6-án lép hatályba.

A WADA 2015.Január 1-től életbe lépett módosított eljárásokkal és intézkedésekkel kiegészített szabályzata alapján - minden az MPB által korábban alkalmazott Dopping szabályzat érvényét veszti!

A doppingellenes tájékoztatás részeként az alábbi dokumentumok kerültek elektronikusan csatolásra:

a Nemzetközi Doppingellenes Ügynökség Nemzetközi Doppingellenes Szabályzata (<https://wada-main-prod.s3.amazonaws.com/resources/files/wada-2015-code-hu.pdf> ),

a doppingellenes tevékenység szabályairól szóló 43/2011. (III.23.), 324/2014 (XII. 15.) Korm. rendelet (<http://njt.hu/cgi_bin/njt_doc.cgi?docid=138263.286116> ).

.

*1. számú melléklet*

**ADATKEZELÉSI NYILATKOZAT**

Alulírott ………………………………. (szül. hely, idő: ……………………………………, a.n.: …………….............................., lakcím: …………………………………………………., sportszervezet: ………………………….), Az Magyar Paralimpiai Bizottság (a továbbiakban MPB) tagszervezete által kiállított versenyengedéllyel/rajtengedéllyel rendelkező sportolóként hozzájárulok ahhoz, hogy a Magyar Antidopping Csoport(HUNADO) a doppingellenes tevékenység szabályairól szóló 43/2011. (III. 23.) Korm. rendeletben, valamint a sportbeli dopping elleni nemzetközi egyezmény kihirdetéséről szóló 99/2007. (V. 8.) Korm. rendeletben foglalt doppingellenes tevékenysége körében, a fent megjelölt adataimat, az általam önkéntesen szolgáltatott holléti (ún. „where about” ) információkat, az esetleges gyógyászati célú mentességemet és az azt megalapozó adatokat, valamint a mintavételek során általam kitöltött nyomtatványokon megadott adataimat, és az esetleges korábbi mintaszolgáltatásaim és doppingfegyelmi vétségeim tényét doppingellenőrzés, doppingellenes statisztikai elemzés, valamint egy esetleges doppingeljárás lefolytatása céljából, az MPB, az IPC, valamint a Nemzetközi Doppingellenes Ügynökség(WADA) részére, a jelen nyilatkozat aláírásától számított tíz éven belül továbbítsa, valamint az MPB,a HUNADO az IPC, és a WADA nyilvántartsa az információs önrendelkezési jogról és az információszabadságról szóló 2011. évi CXII. törvényben foglaltaknak megfelelően.

Hozzájárulok továbbá ahhoz, hogy doppingellenőrzésem „A” (és „B”) mintájának pozitív vizsgálati eredménye, valamint doppingvétséget megalapozó egyéb magatartásom esetén erről, továbbá az előzetesen felülvizsgálati eljárás, valamint a doppingeljárás eredményéről a 43/2011. (III. 23.) Korm. rendeletben foglaltak alapján tájékoztatást kapjon a mintavételt megrendelő doppingellenes szervezet, a WADA, az MPB, az IPC, valamint a sportpolitikáért felelős Államtitkár.

A fenti adatkezeléssel kapcsolatos jogaimról és jogorvoslati lehetőségeimről Az MPB illetőleg illetékes tagszövetsége tájékoztatott.

Kelt: ………………………..

............................................

aláírás

Korlátozottan cselekvőképes sportoló törvényes képviselőjének beleegyezése, utólagos jóváhagyása:

............................................ ............................................

aláírás aláírás

*2. számú melléklet*

**TÖRVÉNYES KÉPVISELŐI HOZZÁJÁRULÁS**

**18 ÉV ALATTI SPORTOLÓ DOPPINGELLENŐRZÉSÉHEZ**

Alulírott ………………………………………………………..………

(törvényes képviselő szül. helyes, ideje: ………………………………………..……………………….,

a.n.:……………………………………………………………….….,

lakcíme: ……………………………………………………………………………………), és

……………………………………………………………

(törvényes képviselő szül. helyes, ideje: …………………………………….,

a.n.: ………………………………….…………………….,

lakcíme: ………...……………………………………………………………………………),

mint a kiskorú …………………………………………………

(gyermek neve szül. helye, ideje: ………………………..……………………………………………………………..,

a.n.: …………………………………….., lakcíme: ………………………………………………… sportága: ………………………………; sportszövetsége: …………………………………….; a továbbiakban: „Kiskorú”

törvényes képviselői hozzájárulásunkat adjuk ahhoz, hogy a Kiskorú a doppingellenes tevékenység szabályairól szóló 43/2011. (III. 23.) Korm. rendeletben, valamint a sportbeli dopping elleni nemzetközi egyezmény kihirdetéséről szóló 99/2007. (V. 8.) Korm. rendeletben foglalt doppingellenes tevékenység körében doppingellenőrzés keretein belül ellenőrizhető legyen.

Kelt: ……………………………….

...................................................... .....................................................

törvényes képviselő aláírása törvényes képviselő aláírása

*3. számú melléklet*

**NYILATKOZAT**

**NEMZETKÖZI SPORT VÁLASZTOTT BÍRÓSÁG**

**(COURT OF ARBITRATION FOR SPORT - CAS)**

**KIZÁRÓLAGOS HATÁSKÖRÉNEK ELFOGADÁSÁRÓL**

Alulírott …………………………………………..…… (szül. hely, idő: ……………………………………,

a.n.: ………………………………………………….., lakcím:…………………….…………………………….., sportszervezet: ………………………………...), a …………………….……………. Szövetség (a továbbiakban: Sportszövetség)

által igazolt sportoló / szervezetrendszerében tevékenykedő sportszakember

(a megfelelő aláhúzandó)

a sportbeli dopping elleni nemzetközi egyezmény kihirdetéséről szóló 99/2007. (V. 8.) Korm. rendelet, a doppingellenes tevékenység szabályairól szóló 43/2011. (III. 23.) Korm. rendelet, valamint a nemzeti doppingellenes szervezet feladatkörét ellátó Magyar Antidopping Csoport (HUNADO) érvényes Doppingellenes Szabályzata alapján, alávetem magam a Nemzetközi Sport Választott Bíróság (Court of Arbitration for Sport - CAS) kizárólagos joghatóságának (alávetés) azon ügyekben, amelyekben a HUNADO Doppingellenes Szabályzata jogorvoslati fórumként a CAS-t határozza meg.

Elfogadom, hogy ezen eljárásokra CAS eljárási és ítélkezési szabályzata az irányadó.

Kelt: ……………………………..

…………………………………….

aláírás

Korlátozottan cselekvőképes sportoló esetén törvényes képviselőjének belegyezése, utólagos jóváhagyása:

|  |  |
| --- | --- |
| ……………………………………  aláírás | …………………………………….  aláírás |